Sjálstæðismenn birtu fyrstir ljóð um Stekkjastaur til þess að mótmæla fjölmiðlafrumvarpi Lilju Alfreðsdóttur . Ragnar Ingi hafði þetta um kveðskapinn að segja : „ Ljóð þau sem þú sendir mér eiga það sameiginlegt að þar er bragreglum ekki gert sérlega hátt undir höfði . Ef við skoðum vísurnar hverja fyrir sig verður niðurstaðan við fyrstu sýn eitthvað á þessa leið : kom fyrstur , stinnur upp úr baði , hann vil taka RÚV af auglýsingamarkaði ! Hér er reyndar stuðlasetning ásættanleg í fyrri hluta vísunnar : stinnur upp úr baði Klasinn „ st “ er á sínum stað í áhersluatkvæðum . Í seinni hluta vísunnar vantar alla stuðlun . Þar að auki er rímið langt frá því að vera ásættanlegt . Orðin : „ markaði “ og „ baði “ geta ekki rímað . Aukaáhersla , sem kemur á 3. atkvæði orða í íslensku , lendir hér á „ i “ í „ markaði “ og „ a “ í – „ aði “ verður áherslulétt . Í orðinu „ baði “ er aðaláhersla á „ a “ samkvæmt grunnreglu um áherslur í íslensku . Þess vegna verður þetta rím svona hræðilega álappalegt . Hvað varðar efnismeðferð þá vaknar spurning um það hvers vegna Stekkjastaur blessaður sé að koma úr baði . Var þetta einhver jólaþvottur ? “ Daginn eftir svöruðu Framsóknarmenn í svipaðri mynt til stuðnings frjálsum fjölmiðlum og hafði Ragnar Ingi þetta að segja . bíða eftir Stúf . Því hann ætlar að knésetja bæði Kveik og RÚV . „ Hér er stuðlun , „ b “ í „ Bestu “ og „ bíða “ , væri þó betra að tveir stuðlar væru í fyrri línunni því að hún er það löng , en þetta sleppur ( sbr. Stefán Ólafsson hér á eftir ) . Sama er í seinni hlutanum nema þar er höfuðstafurinn ekki á réttum stað . Hann á alltaf að vera í fyrsta áhersluatkvæði seinni línunnar . „ bæði Kveik og RÚV “ gæti t.d. verið „ Kveik og líka RÚV “ og þá er þessi vísa vel ásættanleg . Í Grýlukvæði Stefáns Ólafssonar er svipuð hrynjandi og hér sést og þar er stundum svona stuðlað , einn stuðull í fyrri línunni . Á þriðja degi tóku Jafnaðarmenn upp á því að fordæma spillingu Sjálfstæðismanna og birtu því sitt kvæði . Ragnar Ingi hafði þetta að segja . „ Íhaldssleikjurnar í SUS um spillinguna þegja . Fyrir stórútgerðinni „ S “ - in í fyrri hlutanum , „ sl “ í „ sleikjurnar “ , að ekki sé nú talað um „ S “ í „ SUS “ stuðla hreint ekki við „ sp “ í „ spillingunni “ . Í seinni hlutanum er engin stuðlun heldur nema síðasta línan er sérstuðluð . Það gæti gengið ef hinar línurnar væru stuðlaðar líka , en því er ekki að heilsa . Þola ekki gagnrýni . Hata ríkismiðilinn og vilja ólmir selj´ann . Hér er einfaldlega engin stuðlun . Það að auki rímar „ Seljan “ við „ selj ´ ann “ . Þetta er nú ekki sérlega fallegt . Stóran hlut í fjölmiðli fékk í boði auðvalds . Hér er stuðlun í fyrri hlutanum , svipuð og bent var á hér að framan , einn stuðull og svo höfuðstafur , „ f “ í „ fjölmiðli “ og „ fékk “ . Þegar hrynjandin er svona þá er þetta ásættanlegt . Engin stuðlun er í seinni hlutanum . Ef ungir jafnaðarmenn halda að „ Samherji “ og „ spilltur “ stuðli þá er það mikill misskilningur ( það geta samt verið tengsl milli þessara hugtaka , en þau eru ekki bragfræðileg ) . Hér kemur til regla um svokallaða gnýstuðla . Þetta er það sem ég hef um þetta að segja . Ég bendi á að þetta unga fólk getur komið á námskeið hjá mér eftir áramótin og lært stuðlasetningu . Hún er ekki flóknari en það að meðalnemandi í 8. bekk grunnskólans lærir hana til hlítar í fjórum til fimm kennslustundum . Ég sendi svo ungum og upprennandi stjórnmálastjörnum mínar bestu kveðjur . “